1726

1726 (MDCCXXVI) asteartez hasitako urte arrunt bat izan zen egutegi gregorianoan. 2. milurtekoan eta XVIII. mendean hogeita seigarren urtean. 20ko hamarkadako 6. urtea izan zen. 

 Gertaerak 

 Urtarrilaren 27a – Ekialdeko Indietako Herbeheretar Konpainiako Aagtekerke fragata Lurmuturreko Herbeheretar Koloniatik atera zen, Ekialdeko Herbeheretar Indietara egin zuen bidaiaren bigarren zatiari ekiteko. Indiako Ozeanoan sartu eta inork ez zituen berriro ere ikusi bere 200 gizonen eskifaia.
 Martxoaren 29 – esklaboz beteriko lehen kargamentu handia iritsi zen New Orleansera, L'Aurore itsasontzian. Gambiatik ebatsitako 290 esklabo zituen eta 90 eguneko ibilbidea egin zuen Goréetik, Senegalen. Bidean 60 esklabo hil ziren.
 Abenduaren 24a – Montevideo, Uruguaiko egungo hiriburua, fundatu zuten "San Felipe y Santiago de Montevideo" izenarekin.
 Gulliverren bidaiak liburua argitaratu zuen Jonathan Swift idazleak.
 Espainiako Errege Akademiak argitaratutako Diccionario de permisos, lehenengo diccionario de la lengua castellana liburuaren lehen liburukia argitaratu zuten.
 Aita Benito Jeronimo Feijooren "Emakumeen defentsarako diskurtsoa" argitaratu zuten. Feminismoaren sorrerako testuetako bat.

 Jaiotzak 
 Martxoaren 11 – Louise d'Épinay, idazlea eta literatura-saloiko anfitrioia (h. 1783).
 Martxoaren 19a – José Clavijo y Fajardo, espainiar idazle eta naturalista (h. 1806).
 Ekainaren 3a – James Hutton, britaniar geologoa (h. 1797).
 Ekainaren 4a – Dominique Beltzuntze, baxenafar aitonen semea (h. 1804).
 Ekainaren 20a – Luisa Henriketa Borboikoa, Chartresko eta Orleanseko dukesa izan zen ezkontzaz (h. 1759). 
 Ekainaran 25a – Anne Monson ingeles botanikaria eta bildumegilea (h. 1776).
 Ekainaren 26a – Viktor Amadeo III.a, Sardiniako erregea (h. 1796).
 Uztailaren 30a – Joseph Ignacio del Campo, bizkaitar enpresaburua (h. 1782).
 Abuztuaren 9a – Francesco Cetti, italiar jesuita, zoologo eta matematikaria (h. 1778).
 Irailaren 7a – François-André Danican Philidor, frantses musikagilea eta xake-jokalari ospetsua (h. 1795).
 Urriaren 15a – Françoise Duparc, margolari frantsesa (h. 1778).
 Urriaren 16a – Daniel Chodowiecki, alemaniar margolari eta grabatzailea (h. 1801).
 Urriaren 19a – Luisa Danimarkakoa, Danimarkako printzesa eta Sajonia-Hildburghausengo dukesa  (h. 1756).
 Urriaren 23a – Gabriel de Lassaga, nafarroan jaiotako espainiar militar eta funtzionaria (h. 1791).
 Azaroaren 19a – Frantzisko Josef I.a Liechtensteingoa, Liechtensteingo printzea (h. 1781).
 Abenduaren 1a – Eggert Ólafsson, islandiar esploratzaile, idazle eta islandieraren sustatzailea (h. 1768).
 Jakob Frank, judu-poloniar heretikoa (h. 1791).
 Anna Blackburne, naturalista ingelesa (h. 1793).
 Rosa Cortés emakume ijito espainiarra, Zaragozako Misericordia Etxean 1753an egindako ihesaldiaren buru. (h. 1753?)

 Heriotzak 
 Urtarrilaren 2a – Domenico Zipoli, italiar musikagile eta organu-jotzailea (j. 1688).
 Otsailaren 26a – Maximiliano II.a Emanuel Bavariakoa, Bavariako hauteslea (j. 1662).
 Martxoaren 26a – John Vanbrugh, ingeles arkitektoa eta idazlea (j. 1664).
 Ekainaren 18a – Michel Richard de Lalande, frantses organista, klabe-jotzaile ezaguna eta musikagilea (j. 1657).
 Abuztuaren 29a – Antonio Bellucci, italiar margolaria (j. 1654).
 Irailaren 16a – Jakob Prandtauer, austriar arkitekto eta eskultorea (j. 1660).
 Azaroaren 13a – Sofia Dorotea Brunswick-Lüneburgekoa, Jurgi II.a Erresuma Batukoaren ama (j. 1666).

 Kanpo estekak